Diari Oficial de la Generalitat Valenciana


Sumari del DOGV 3726, del 07-04-2000 (2000/2662)

ACORD de 28 de març de 2000, del Govern Valencià, pel qual s'autoritza determinada transferència de crèdit del capítol II al IV del programa 411.10, Direcció i Serveis Generals, que implica la inclusió d'una línia de subvenció en l'annex de transferències corrents del programa esmentat, per un import de 500.000 pessetes (expedient 10.001/2000/017).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/2662


Organisme emissor
:   Conselleria d'Economia i Hisenda

Tipus de document
:   Acord

ACORD de 28 de març de 2000, del Govern Valencià, pel qual s'autoritza determinada transferència de crèdit del capítol II al IV del programa 411.10, Direcció i Serveis Generals, que implica la inclusió d'una línia de subvenció en l'annex de transferències corrents del programa esmentat, per un import de 500.000 pessetes (expedient 10.001/2000/017). [2000/Q2662]
  
El Govern Valencià, en la reunió del dia 28 de març de 2000, adoptà l'Acord següent:
  
Amb la finalitat de fomentar l'estudi i la investigació sanitària en l'àrea de la Biomedicina, la Conselleria de Sanitat té prevista la convocatòria d'un premi que s'atorgarà durant l'últim trimestre de 2000, amb una dotació de 500.000 pessetes i dirigit a professionals que realitzen la seua especialització pel sistema de residència en institucions sanitàries dependents de la Conselleria de Sanitat.
  
Per a dotar de cobertura pressupostària la convocatòria prevista en el present exercici, s'ha proposat habilitar una línia de subvenció amb caràcter genèric en l'annex de transferències del programa 411.10, Direcció i Serveis Generals, el finançament de la qual es farà amb crèdits disponibles procedents del capítol II del mateix programa pressupostari.
  
En conseqüència i en virtut del que disposen els articles 18 i 19 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, a proposta del conseller d'Economia i Hisenda, el Govern Valencià
  
ACORDA
  
1. Autoritzar la minoració de crèdit en l'aplicació pressupostària 15.39.514.95.6 per import de 500.000 pessetes.
  
2. Autoritzar l'augment de crèdit en l'aplicació pressupostària 46.22.312.00.6 per import de 500.000 pessetes.
  
3. Autoritzar la inclusió en l'annex de transferències corrents del programa pressupostari 411.10, Direcció i Serveis Generals, d'una línia de subvenció les dades descriptives i l'import de la qual es detallen a continuació:
  
Denominació: Premis Cucó Santamaría en investigació sanitària.
  
Import: 500.000 pessetes.
  
Beneficiaris: titulats menors de 35 anys que realitzen el període de formació sanitària especialitzada en les institucions sanitàries de la Conselleria de Sanitat.
  
Normativa reguladora: ordre conselleria.
  
Descripció i finalitats: fomentar la investigació en l'àrea de la Biomedicina.
  
Codi comptable: 2629.
  
Tipus: genèrica.
  
Fons propis: 500.000 pessetes.
  
València, 28 de març de 2000
  
El conseller secretari del Govern Valencià,